ועדת הפנים והגנת הסביבה, כנסת 25, פרוטוקול מספר 172, 2024-02-07 00:00

יעקב אשר: שלום, אני פותח את הישיבה

יעקב אשר:  אני רוצה לומר משהו שאמרתי גם בדיון הקודם

יעקב אשר:  אני מרגיש צורך לומר אותו גם עכשיו, ואני לא מאלה שחוסכים ביקורת, כשיש ביקורת גם על פקידות

יעקב אשר:  הופנתה בצורה לא מאוזנת בכלל ביקורת כלפי דרג מקצועי, כלפי חלק מהפקידות הממשלתית, בשאלה למה לא הכנתם את עצמכם

יעקב אשר:  סליחה, אני לא יודע איך זה הולך בסיעת הליכוד

יעקב אשר:  פה יהיה כבוד, לפחות למי שיושב בראש

יעקב אשר:  מה שיוצא מכל מושב החוצה, בסוף פוגע ביושב-ראש שלכם

ניסים ואטורי: היושב-ראש, אני יושב כמו דג כשאתה מדבר

ניסים ואטורי:  למה אתה מדבר על הליכוד?     

יעקב אשר: אבל לא דיברתי אליך

ניסים ואטורי: אתה פוגע בי, אני בליכוד

מטי צרפתי הרכבי: מושב ליצים

נאור שירי: זאת לא ישיבת סיעה

נאור שירי:  זה פודקאסט

יעקב אשר: אני חוזר ואומר, אפשר לחלוק על דברים, אפשר לא להבין, אפשר לא להסכים ואפשר גם לקבל החלטות אחרות

יעקב אשר:  אבל לשאול: למה לא הכנתם את עצמכם? מי שפעל על מה שנעשה היום, עשה זאת על סמך מה שהיה פה לפני ארבעה חודשים

יעקב אשר:  עבר חוק, ולפי זה הם פעלו והכינו את הכול

יעקב אשר:  נקודה

יעקב אשר:  היום הגענו לדבר לגיטימי, אפשר לדרוש אותו, אפשר לעשות אותו, אבל צריך גם לדעת להתמודד עם המציאות שלו, גם אם אפשר לעשות את זה או לא

יעקב אשר:  לבוא ולהגיד: למה לא הכנתם? למה לא עשיתם? הייתם צריכים להבין שזאת הייתה הכוונה שלנו וכו' – אני חושב שהביקורת הזאת לא במקומה, לא נכונה

יעקב אשר:  אני לא מגן על אף אחד מהשפה ולחוץ

יעקב אשר:  אני חושב שזה היה דבר לא נכון, לא הגון ולא מגיע

יעקב אשר:  אני מרגיש צורך לומר את זה, נקודה

יעקב אשר:       לגופו של עניין, שוב אנחנו נמצאים באיזשהו קונפליקט בין המציאות לבין הרצון

יעקב אשר:  הרצון קיים, וגם הרצון שלי היה קיים

יעקב אשר:  ריאן יודע, ואמרתי את זה כבר חמש פעמים הבוקר

יעקב אשר:  דיברנו כמה פעמים בימים האחרונים, לנסות לאסוף דברים

יעקב אשר:  חלק מהנתונים הגיעו אלינו רק הבוקר, לאחר הדיון, וגם זה בדרכים לא דרכים

יעקב אשר:  התגבשה הצעה שיכולה – אני מקווה – לפתור את הבעיה באופן סביר, עם איזשהו היגיון בתוכה

יעקב אשר:  אם אפשר, אני מבקש להקריא את ההצעה, נדון בה, נשמע את עמדת משרדי הממשלה וחברי הכנסת, ונתקדם

גלעד קריב: ההצעה היא להוסיף הוראת שעה נוספת בנוסף להוראת השעה, שמופיעה בסעיף 2 להצעה הממשלתית, כך שאחרי פרק ח2 לחוק הבחירות, יקראו:     פרק ח (2)(א) – בחירות בבתי דיור לגיל הזהב ובמתחם דירות ציבוריות

גלעד קריב:       	84(ט"ז)(1) – הגדרות

גלעד קריב:       בפרק זה –      בית אבות – כל אחד מאלה:  

גלעד קריב: מתחם דירות ציבוריות שמתגוררים בו במהלך חייהם הרגיל עולים חדשים חסרי דירה, שהגיעו לגיל פרישה, ונמצאו זכאים למגורים בו לפי כללי משרד העלייה והקלטה

גלעד קריב: דירה ציבורית – כהגדרתה בחוק הדיור הציבורי (זכויות רכישה), התשנ"ט–1998

גלעד קריב:  דייר – מי שמתגורר בבית אבות

גלעד קריב: 	84(ט"ז)(2)

גלעד קריב:  קלפיות בבתי אבות

גלעד קריב: דייר ששמו נכלל בפנקס הבוחרים של רשות מקומית מסוימת, רשאי להצביע בקלפי המוצבת באותה רשות מקומית בבית האבות שהוא מתגורר בו

גלעד קריב: לא יאוחר מהיום העשירי שלפני יום הבחירות, יקבע מנהל הבחירות, לאחר התייעצות עם ועדת הבחירות, את בתי האבות שיוצבו בהם קלפיות, ואת מקום הקלפי בתוך בית האבות

גלעד קריב:  ורשאי הוא לקבוע כי בבית אבות תוצב יותר מקלפי אחת

גלעד קריב: הוראות סעיף 84(ט"ז) יחולו לעניין סדרי ההצבעה בקלפיות בבתי אבות, בשינויים המחויבים או בשינוי זה

גלעד קריב:  במקום שר העבודה, הרווחה והשירותים החברתיים, יבוא: השר הנוגע בדבר

גלעד קריב:      אני אסביר, ההסדר הוא כזה

גלעד קריב:  אמרנו קודם שלגבי שני דברים יש הסדר קיים בחוק הקיים של הרשויות המקומיות: 1

גלעד קריב:  בית דיור מוגן

גלעד קריב:  2

גלעד קריב:  מעון לזקנים

גלעד קריב:  לגבי שני אלה, אין שינוי בנוסח, ויחול מה שחל היום

גלעד קריב:  זה אומר שאם יש יותר מ-50 דיירים שמתגוררים באותו מקום, והם תושבי אותה רשות מקומית, תהיה שם קלפי, כפי שכבר נקבעו קלפיות על ידי משרד הפנים בכל המקומות האלה, לפי ההגדרה שקיימת היום

גלעד קריב:       לגבי שתי ההגדרות האחרות שלא קיימות היום בחוק, כמו שאמרנו – בית דיור לגיל הזהב ומתחם דירות ציבוריות, ההסדר שיחול הוא זה: אם יש באותו מקום מעל 100 דיירים קבועים, בלי קשר לשאלה אם הם תושבי אותה רשות מקומית, תוצב בו קלפי

גלעד קריב:  מי שיוכל להצביע בקלפי הזאת, הם רק דיירים שהם תושבי אותה רשות מקומית

גלעד קריב:  הקלפי תהיה ייעודית לתושבי אותו מתחם, כלומר היא לא תהיה פתוחה לאנשים מבחוץ, והם יזוהו באופן שנקבע על ידי מנהל המקום

גלעד קריב:  ייתנו להם אישור מיוחד שהם הדיירים שמתגוררים באותו מקום, והם יצביעו במעטפות כפולות

יוליה מלינובסקי: לא שמעתי שהקראת מעטפות כפולות

גלעד קריב: הפנינו לסעיף שמפנה למעטפות כפולות

יעקב אשר: אם זה לא היה במעטפות כפולות, יכול להיות שלא הייתה לנו בעיה

יעקב אשר:  כל הבעיה בקונסטרוקציה הזאת היא עם המציאות אחר כך

גלעד קריב: אני מסביר גם בעל פה למקרה שהנוסח אומר אחרת

גלעד קריב:  באותם מקומות שבהם יש מעל 100 דיירים, תוצב קלפי אחת לפחות, ויוכלו להצביע בה רק אותם דיירים שהם תושבי אותה רשות מקומית, במעטפות כפולות

יעקב אשר: חברים, חברים

גלעד קריב: אני רוצה להבהיר שהנוסח הזה לא פותר את שתי הבעיות המשפטיות, ואחת מהן הזכיר עורך הדין ברקוביץ' בדיון הקודם

גלעד קריב:  מכיוון שאנחנו מסכימים עם ההערות האלה, אני חוזר עליהן

גלעד קריב:  זה לא נוסח שהוא חף מבעיות משפטיות, ואני מציע שמשרד המשפטים יגיד את העמדה שלו, ואנחנו נתייחס

יעקב אשר: משרד הפנים, אתם יודעים לעמוד בזה?     

ריאן גאנם: המשימה הזאת מאוד מאוד מורכבת, ואחרי שעשינו את כל הבדיקות, אנחנו מסוגלים לעשות את זה

יעקב אשר: כולל כמה נייר יש, כמה זה

יעקב אשר:  זאת באמת בעיה של זמן

ריאן גאנם: וכוח אדם

ריאן גאנם:  התשובה היא כן

יוליה מלינובסקי: מה האישור הזה? מי ייתן אותו?     

זאב אלקין: זה כולל גם סיבוב שני, נכון?     

יעקב אשר: כן, כן

יעקב אשר:  מנהל המוסד

ריאן גאנם: לא מנהל המוסד

ריאן גאנם:  המחזיק במקרקעין

ריאן גאנם:  לא מנהל התפעול בפועל אלא מנהל המקרקעין במוסד

ריאן גאנם:  בעל הבית או החוכר לדורות

יוליה מלינובסקי: מה האישור הזה? מי ייתן אותו? 

ריאן גאנם: זה בדומה לקלפיות שיש בבתי חולים, וכל מי שמאושפז מקבל ממנהל בית החולים אישור על זה שהוא מאושפז, והוא יכול להצביע

ריאן גאנם:  אותו דבר פה

ריאן גאנם:  הוא צריך לקבל אישור ממנהל המוסד, שהוא דייר שם והוא יכול להצביע

ריאן גאנם:  זה יהיה פורמט, שנכניס לתקנות

ריאן גאנם:  זה יהיה פורמט קבוע לכל בתי האבות, שצריכים לחתום על זה, ולאשר שהוא אכן גר שם ויכול להצביע

גלעד קריב: הפנינו לסעיף 84(ט"ז), שאומר, בין היתר, שביום הבחירות, לפני פתיחת הקלפי במוסד, ייתן המוסד לכל שוהה אישור בכתב בדבר היותו שוהה במוסד, לפי טופס שייקבע בתקנות

גלעד קריב:  אנחנו מפנים לאותו סעיף

יוליה מלינובסקי: כמה שעות יהיו הקלפיות פתוחות? או תקבעו את זה אחר כך?     

ניסים ואטורי: בטח לפי מספר המצביעים

יעקב אשר: לפי מספר המצביעים

יוליה מלינובסקי: ברגע שתקבעו, תודיעו לתושבים במודעה – בדרך כלל יש להם לוח מודעות בלובי

יוליה מלינובסקי:  שתהיה הודעה מסודרת באיזה שעות

יעקב אשר: יוליה, סיימת? אני יכול להתחיל את הדיון?     

יוליה מלינובסקי: אלה שאלות מאוד חשובות

יוליה מלינובסקי:  בסוף השטן נמצא בפרטים הקטנים

יעקב אשר: לא, לא

יעקב אשר:  השטן כבר היה בביקור והלך

יעקב אשר:  הצבא לא רלוונטי לעניין הזה

יעקב אשר:  משרד המשפטים? משרד הפנים?     

רון אלמוג: אני מהלשכה המשפטית, משרד הפנים

רון אלמוג:  אני אחזור על מה שאמרתי בבוקר

רון אלמוג:  העניין הוא לא התוכן של ההסדר, אלא עצם קביעת הסדר שנוגע להסדרי הצבעה זמן קצר כל-כך לפני הבחירות

רון אלמוג:  לדעתנו, בנקודת הזמן הזאת, זה לא עולה בקנה אחד עם העקרונות שנקבעו בפסיקה לגבי שינוי כללי הבחירות

עמי ברקוביץ': ביחס לנקודה הראשונה, של שינוי כללי המשחק, אין לי מה להוסיף על מה שאמרנו בדיון הקודם ועל מה שאמר רון

עמי ברקוביץ':  ביחס להסדר עצמו, שנחשפנו אליו לפני זמן קצר, נראה בעינינו שמתעוררת פה בעיה משמעותית של שוויון, משום שנוצר מצב שבתי אבות של משרד הרווחה, שמוסדרים היום בחוק, לא כולם מוצבת בהם קלפי

עמי ברקוביץ':  רובם לא

עמי ברקוביץ':  נדמה לי שכ-90 מתוך 130 – רון ידייק אותי בנתונים – ובכל אופן, יש קבוצה גדולה של מוסדות שלא נכללים היום, לפי ההסדר הקיים, והם גם לא נכללים בהסדר המוצע

עמי ברקוביץ':  המשמעות היא שהקטגוריה הזאת, שהיא קטגוריה ודאי נזקקת לא פחות - - -     

זאב אלקין: למה הם לא נכללים? כי המחזיק במקרקעין לא הסכים?     

עמי ברקוביץ': במצב הקודם, כשזאת קלפי אזורית

עמי ברקוביץ':  עכשיו אתה משנה את זה לכך שהקלפי רק - - -     

יוליה מלינובסקי: אנחנו ניתן גם להם בשמחה

זאב אלקין: הוא לא רוצה שיכניסו את זה, כי זה יפרק לו את ה-90 שהסכימו

זאב אלקין:  ברור

זאב אלקין:  גם כאן, עמי, חלק מהבתים לא ייכנסו, כי אין שם 100 דיירים

עמי ברקוביץ': זה נכון לכל מוסד, אבל פה אתה יוצר הבחנה - - -     

זאב אלקין: אבל במוסדות ההם, הקריטריון הוא 50, ופה 100

זאב אלקין:  זאת אומרת, ברור שאלה קבוצות שונות לכל כיוון

עמי ברקוביץ': זה בוודאי

עמי ברקוביץ':  אין ספק שכל ההסדר הזה - - -     

זאב אלקין: הוא טלאי על טלאי

עמי ברקוביץ': מכיוון שהוא נתפר במהירות בנקודת הזמן הזאת, קשה בלי עבודת מטה

יעקב אשר: לכן, זאת הוראת שעה שתהיה חייבת להשתנות

עמי ברקוביץ': אבל זה לא פותר את בעיית השוויון שקיימת

זאב אלקין: בעיית השוויון היא לשני הכיוונים

יעקב אשר: אני אומר לך את האמת, אני לא מת על זה

עמי ברקוביץ': אנחנו לא רואים איך ניתן - - - וזאת המשמעות המשפטית של זה

ארז מלול: אתה צודק, אתה צודק

ארז מלול:  ריאן, איך אתה מונע שלא יצביעו פעמיים?     

ריאן גאנם: כמו בכל מקום

יוליה מלינובסקי: כמו עם החיילים, אותו הדבר

יוליה מלינובסקי:  מעטפה כפולה

ארז מלול: הם לא יכולים לצאת ממילואים ולבוא הביתה

זאב אלקין: וחיילים בקריה לא יודעים לצאת הביתה?     

מטי צרפתי הרכבי: גם אותו דייר מצביע במעטפה כפולה

יוליה מלינובסקי: הם מצביעים במעטפות כפולות, בדיוק כמו חיילים

יעקב אשר: רבותיי, שמענו את העמדות השונות

יעקב אשר:  מישהו מחברי הכנסת רוצה לדבר?      

זאב אלקין: אני רוצה להעיר שלא היינו מגיעים למקום זה, אפרופו עמי ומה שהוצג כאן, אם היינו מסדירים את זה באופן קבוע

זאב אלקין:  לכן, אני מציע להסדיר את זה באופן קבוע, כדי שבעוד חמש שנים להיות פה באותו דיון

יעקב אשר: אני אגיד לך למה אני לא אוהב את מה שאתה אומר, בגלל שחלק גדול מההתעוררות שהייתה בימים האחרונים בעניין הזה, וגם אני נכנסתי אליהם, היא מכיוון שאמרו שיש הרבה מאוד אנשים מבוגרים, שבגלל המלחמה יש להם קושי להצביע

יעקב אשר:  זה קצת סותר את הקבוע שאתה אומר

יעקב אשר:  אני לא אומר שלא, אבל אי-אפשר להשתמש באותו מקל בשני הצדדים באותו יום

זאב אלקין: אני רוצה להזכיר לאדוני היושב-ראש, כשנימקתי את ההסתייגות שלי, דיברתי על כך שהגשנו אותה בחוק המקורי

נאור שירי: בואו לא נתפלפל על זה

נאור שירי:  יש הצעות לסדר ואנחנו בזמן מליאה

יעקב אשר: נכון

יוליה מלינובסקי: אני חושבת שצריך לעשות הסדר אחר, בלי שום קשר למוסדות האלה

יעקב אשר: בסדר

יעקב אשר:  אנחנו נשמע את כל החברים ומה הם חושבים

יעקב אשר:  מה התייחסותך לדברי משרד המשפטים?     

זאב אלקין: אני חושב שמשרד המשפטים היה צריך להקים קול שיש אי-צדק, כשנכנסנו מוסדות משרד הרווחה ומשרד הבריאות – זה חוסר שוויון – ולא נכנסו מוסדות של משרד השיכון ומשרד הקליטה

זאב אלקין:  אז היה צריך לדבר על אי-שוויון

זאב אלקין:  התוצאה היא טלאי על טלאי עכשיו, כי לא הרמתם את הקול הזה, אלא התנגדתם אז להסדר השוויוני

יעקב אשר: חנוך, בבקשה

חנוך דב מילביצקי: אדוני, בקשר להערה שלך בפתיחה, אני סבור שבמקרים בהם נציגי הציבור, חברי הכנסת, אנחנו נוכחים כפי שחלקנו לפחות – אולי אתה לא – אבל חלקנו חשב באמת ובתמים שמתעלמים מדברים מפורשים ומרצון מפורש שלנו, שנאמר יותר מפעם אחת

חנוך דב מילביצקי:  אנחנו יודעים שזאת לא פרקטיקה שנהוגה רק בוועדה הזאת ורק בנושא הזה

חנוך דב מילביצקי:  אני חושב שהאפשרות של חברי הכנסת להשפיע והמעמד של המחוקק אל מול מעמד הפקידות – פקידות זה לא דרג נחות

חנוך דב מילביצקי:  זה לא משהו שמסתכלים עליו מלמעלה, אבל לכל אחד יש את המקום שלו ואת תפקידו בתוך מעשה החקיקה הזה

נאור שירי: חנוך, הם לא הגישו הצעת חוק

נאור שירי:  זה העניין

יעקב אשר: אתה מדבר על מה שהיה, ומול המציאות זה משהו אחר

חנוך דב מילביצקי: לכן, אני סבור שכל עוד הנושאים ענייניים, אפשר בהחלט להביע ביקורת

חנוך דב מילביצקי:  לגבי הנושא הזה, כדרכה של כל פשרה, זאת פשרה צולעת, אבל היא עדיפה על כלום ולכן אנחנו נקבל אותה

יעקב אשר: תודה רבה

יעקב אשר:  כולם רוצים לדבר?      

ניסים ואטורי: אני רוצה להגיד בקשר להערה שלך בהתחלה

ניסים ואטורי:  אני מבין את זה, ואין לנו סיבה להטריל אף אחד או להטריד אף אחד

ניסים ואטורי:  אנחנו באים עם כאבו של הציבור, והעלינו את זה פה על השולחן

ניסים ואטורי:  היה אחרי זה דיון, ואם לא היינו עושים ככה, לא היה דיון

ניסים ואטורי:  אני מכבד אותך מאוד, ואני מקבל את הדברים שלך

יעקב אשר: קודם כול, יש לך טעות

יעקב אשר:  אתמול בלילה אתה התראיינת לאיזשהו מקום, ואני הייתי שעתיים איתו על הקו

נאור שירי: יעקב, איך אתה מצליח לעקוב אחרי הריאיונות של כל חברי הכנסת?     

ניסים ואטורי: אני למדתי לקח ואני רציני

ניסים ואטורי:  אני לא צוחק, באמת

ניסים ואטורי:  אני מכבד את מה שאמרת

ניסים ואטורי:  תמיד אני מכבד אותך, מכבד את הנוהל של הוועדה

ניסים ואטורי:  אתה היושב-ראש פה, ואפילו שהיושב-ראש נמצא פה, אתה היושב-ראש של הוועדה

ניסים ואטורי:  יש לנו טענות ענייניות, ותודה רבה, מקבלים את ההסדר

יעקב אשר: תודה רבה

יעקב אשר:  בבקשה, מטי

מטי צרפתי הרכבי: יש לי שאלה

מטי צרפתי הרכבי:  ביום שני דיברנו על זה שייבחנו 12 הרשויות, שלכאורה אין בהן בחירות

יעקב אשר: עניתי על זה קודם

יעקב אשר:  לא עכשיו

נאור שירי: אני מחכה ביום שישי, רבע שעה לפני שמדליקים נרות, שנקבל את ההודעה

יעקב אשר: תודה רבה

יעקב אשר:  וגם לפני רבע שעה ישבתי לשיחה ארוכה מאוד עם שר הפנים במליאה, מאחורי המליאה

יעקב אשר:  הוא גם אמר לי שהוא מחכה לחוות דעת של המשנה ליועצת המשפטית של הממשלה על העניין ההוא

יעקב אשר:  אני מאיץ בהם, ואף הכינותי הצעת חוק למקרה שיצטרכו

יעקב אשר:  אני לא יודע אם ישתמשו או לא

חנוך דב מילביצקי: זאת דרך טובה לתאר את המצב של מדינת ישראל – ממתינה לחוות הדעת של המשנה ליועצת המשפטית

מטי צרפתי הרכבי: בסדר, זה לגיטימי

יעקב אשר: כל אלה שהסתייגו, הסרתם את ההסתייגויות? כל ההסתייגויות הוסרו

יעקב אשר:  אם כך, אנחנו נעבור להצבעה

יעקב אשר:  מי בעד הצעת החוק לתיקון דיני הבחירות ברשויות המקומיות (הצבעת ועדות קלפי והוראות שעה לעניין הבחירות הקרובות), התשפ"ד–2023, מ/1710 וכל השאר, כולל הנוסח שהוקרא כאן

יעקב אשר:  מי בעד, ירים את ידו

יעקב אשר: אושרה

יעקב אשר: הצעת החוק עברה

יעקב אשר:  תודה רבה, הישיבה נעולה